વડોદરામાં એક મહિલા કુકાથોન દ્વારા એક નવી ઇતિહાસ રચવા જઇ રહી છે. ભારતીય ખાણીપીણીને દુનિયામાં પોપ્યુલર કરવાના ઉદ્દેશથી રાજેશ્વરી સિંધ નામની મહિલા સતત 50 કલાક સુધી આજે કુકિંગ કરીને વિશ્વ રેકોર્ડ તોડવાનો પ્રયાસ કરશે. સતત 50 કલાકમાં રાજેશ્વરી ભારતના અલગ અલગ પ્રાંતની જાણીતી વાનગીઓ બનાવશે. સવારે 10 વાગ્યાથી કૂકિંગ શરૂ કરનાર રાજેશ્વરી અત્યાર સુધીમાં 25 જેટલી આઇટમો બનાવી દીધી છે. જો કે વચ્ચે વચ્ચે રાજેશ્વરી બ્રેક પણ લઇ રહી છે. નોંધનીય છે કે આજે રાજેશ્વરી જે તમામ રેસિપી બનાવશે તે તમામ શુદ્ધ શાકાહારી હશે.